Интернационалдыг хемчеглер системазы

Интернационалдыг хемчеглер системазы, ИС (интернационаалдыг хемчеглер систээмазы) — физиктиг хемчээлдер системазы, метриктиг системаның амгы шагның хевири. Хүн бүрү чуртталгада база эртем болгаш техникада эң-не делгем ажыглаттынап турар система. Делегейниң хөй кезии чурттарда интернационалдыг система кол хемчээлдер системазы кылдыр хүлээттинген.

 Төөгү 
ИС француз эртемденниң чогааткан Метриктиг хемчеглер системазының сайзыраашкыны болуп турар. Шак ол системаның киирериниң бертинде хемчеглер бот боттарындан хамаарылга чокка шилиттинип турган. Ынчангаш бир хемчегден өске хемчегче санаашкын берге турган. Ол аразында аңгы-аңгы черлерге аңгы хемчеглер ажыглаттынып турган.

1790 чылдарның эгезинде Францияга метр биле килограммның түр эталоннары бүдүрттүнген. Оларның копиялары Америкаже чоргусттунган, ынчалза-даа хеме британ каперлерге алыскаш, Америкаже четпейн барган.

1799 чылда узуннуң эге хемчээнге (метрге) болгаш массаның эге хемчээнге (килге) ийи эталон бүдүрттүнген.

1832 чылда немец математик Карл Гаусс хемчеглер системазының тургузарының үндезиннерин болбаазыраткаш чаа система чогааткан. Кол физиктиг хемчээлдер кылдыр  узунну, массаны, үени; эге хемчеглер кылдыр миллиметрни, миллиграммны, секунданы хүлээп алган.

1874 чылда ийи британ физик Джеймс Максвелл биле Уильям Томпсон үш эге хемчегге сантиметрге, граммга, секундага үндезилеттинген СГС дээр системаны бараалгатканнар.

1875 чылда 17 чурттарның төлээлекчилери-биле (оларның аразында Россия, Германия, Америка, Франция, Италия) Хемчээлдер болгаш деңзилерниң Генералдыг конференциязының чыыжы көрдүнген. Метр биле килограммны болбаазырадырының талазы-биле ажылдар эгелээн.

1899 чылда МКС дээр метрге, килограммга болгаш секундага үндезилеттинген система үнген (ол хемчеглер практиктиг ажыглаашкынга эптиг деп үнелеттинген).

1954 чылда чаа хемчеглер немешкен: метр, килограмм, секундадан аңгыда ампер, Кельвин, кандела база бар апарган.

1971 чылда 14-кү Генералдыг конференция кол хемчеглерниң аразынче бүдүмелдиң санын хемчээн (мольду) немээн.

 ИС-тиң хемчеглери 

 Кол хемчеглер 
ХемчээлХемчегАдаашкынСимволАдаашкынДемдеглеттинеритывафрунцуз/английтываинтернационалдыгУзунуLметрmètre/metreмmМассаMкилограммkilogramme/kilogramкгkgҮеTсекундаseconde/secondсsЭлектри токтуң күжүIамперampère/ampereАAТермодинамиктиг температураΘкельвинkelvinКKБүдүмел саныNмольmoleмольmolЧырыктың күжүJканделаcandelaкдcd

 Укталган хемчеглер 
Укталган хемчеглер кол хемчеглерден математиктиг операциялар (көвүдедир, үлээр) дузазы-биле илереттинер. Чамдык хемчеглерге эптиг болур кылдыр аңгы аттар бердинген. Чижээ, кандыг-бир телонуң дүргени болза ооң оруунуң кайы хире үе иштинде эрткени болгаш, оруктуң үеден хамаарылгазы болур — м/с (секундада метр).

 ИС-че кирбейн турар хемчеглер 
Ук системага хамаарышпайн турар хемчеглерни Хемчеглер болгаш деңзилерниң Генералдыг конференциязының шиитпири-биле ИС биле катай ажыглаары чөптүг.
ХемчегАнглий адаашкынДемдеглээшкинИС-тиң кандыг
хемчеглери-биле

илереттинип турарытываинтернационалдыгминутаminuteминmin60 сшакhourшh60 мин = 3600 схонукdayхонd24 ш = 86400 сазыглыг градусdegree°°(π/180) радазыглыг минутаminute′′(1/60)° = (π/10800) радазыглыг секундаsecond″″(1/60)′ = (π/648000) радлитрlitreлl, L0,001 м³тоннаtonneтt1000 кгэлектронвольтelectronvoltэВeV1,602176634⋅10−19 Джгектарhectareгаha10000 м²

 ИС-тиң префикстери 
Дакпыр болгаш үлемик хемчеглер тургузарда хемчегниң адының бажынга префикстер (сөстүң эгезинде турар тускай кожумак) немээр. Префикс хемчегниң баштайгы байдалындан каш каттап хөйүн азы эвээжин көргүзуп турар.

Дакпыр хемчег — кандыг-бир физиктиг хемчээлдиң эге хемчээнден 10 кашкы-бир чадада каттап хөй хемчег (10n чадада, n — натуралдыг сан).
Ончук көвүдедикчиПрефиксДемдеглээшкинЧижектываинтернационалдыгтываинтернационалдыг101декаdecaдаdaдал — декалитр102гектоhectoгhгПа — гектопаскаль103килоkiloкkкм – километр106мегаmegaМMМэВ – мегаэлектронвольт109гигаgigaГGГДж – гигаджоуль1012тераteraТTТВ – теравольт1015петаpetaПPПфлопс – петафлопс1018эксаexaЭEЭВт – эксаватт1021зеттаzettaЗZЗэВ – зеттаэлектронвольт1024иоттаyottaИYИэВ – иоттаэлектронвольт

Үлемик хемчег — кандыг-бир физиктиг хемчээлдиң эге хемчээнден 10 кашкы-бир чадада катап эвээш хемчег (10n чадада, n — бүдүн казыырлыг сан).
Ончук көвүдедикчиПрефиксДемдеглээшкинЧижектываинтернационалдыгтываинтернационалдыг10-1дециdeciдdдм — дециметр10-2сантиcentiсcсм — сантиметр10-3миллиmilliмmмл – миллилитр10-6микроmicroмкµмкг – микрограмм10-9наноnanoнnнф – нанофарад10-12пикоpicoпpпКл – пикокулон10-15фемтоfemtoфfфс – фемтосекунда10-18аттоattoаaас – аттосекунда10-21зептоzeptoзzзКл – зептокулон10-24иоктоyoctoиyиг – иоктограмм

Префикстерниң хөй кезии грек сөстерден укталган. Дека- — δέκα «он», гекто- — ἑκατόν «чүс», кило- — χίλιοι «муң», мега- — μέγας «улуг», гига- — γίγας — «аажок улуг», тера- — τέρας «мангыс». Санти-, деци-, зетто- латин дазылдарлыг — centum «чүс» , decimus «он дугаар», septem «чеди». Зепто- («чеди») латин septem-ден азы француз sept-тен укталган.

 Хемчеглерниң демдеглээшкиннериниң ажыглаарының дүрүмнери 

 Хемчеглерниң демдеглээшкиннерин дорт шрифт-биле парлаар, соонга домак төнмээн болза улуг сек салбас.
 Демдеглээшкинни санның соонга пробел (space) салган соонда салыр. Дараазында одуругже көжүрбес. Чижээ: 10 м/с (секундада он метр).
 Ийленчек шыйыглыг үүрмек санны скобка иштинче киирер (1/60) с−1.
 Көвүдедиишкинче кирип турар хемчеглерниң демдеглээшкиннерин ортуку улуг сек-биле ангылаар (Н·м, Па·с). «×» деп символ ажыглавас.
 Үлээшкин демдээ кылдыр горизонталдыг азы ийленчек шыйыгны ажыглап болур. Ийленчек шыйыгның таварылгазында хемчекчиде көвүдедиишкин бар болза ону скобкаже киирер. Чижээ: Вт/(м·К).
 Фамилиялардан укталган хемчеглерниң демдеглээшкиннери улуг үжүктен эгелээр. Чижээ: ампер — А, мегапаскаль — МПа, килоньютон — кН, гигагерц — ГГц.

 Демдеглелдер 

 Дөзүглел 
 ГОСТ 8.417—2002. Государственная система обеспечения единства измерений. Единицы величин. 



 Шөлүглер 


 The SI brochure Описание СИ на сайте Международного бюро мер и весов
 Имперское и метрическое преобразование
 Единицы измерения
Аңгылал:!Main category